Ellopták az egymillió dollár értékű aranyozott WC-t Winston Churchill szülőházából
Hollik István elárulta, miről lesz szó a keddi sajtótájékoztatón.
A tolvajoknak általában nem a WC az első számú célpontjuk, ha betörnek valahova, pedig pontosan ez történt a hétvégén az angliai Blenheim kastélyban, Winston Churchill egykori brit miniszterelnök szülőhelyén, írja a House Beautiful.

Jelen esetben ugyanakkor nem egy egyszerű WC-ről van szó: a porcelánból készült és arany bevonattal ellátott toalett több mint egymillió dollárt ér.

A WC valójában egy műalkotás, Maurizio Cattelan olasz művész készítette. A kastélyban múlt hét csütörtökön nyitottak meg egy kiállítást, ennek apropóján helyezték el az épületben a toalettet, amit egyébként az érdeklődők használhattak is.

Korábban a New York-i Solomon R. Guggenheim Múzeumban volt kiállítva, ahol több mint százezren próbálhatták ki.

A WC-t az éjszaka közepén vitte magával a tettes, a rendőröket szombaton hajnal 4 óra 57 perckor értesítették a történtekről.

Az esettel kapcsolatban egy 66 éves férfit vettek őrizetbe.

Kiemelt kép: William EDWARDS / AFP / Europress
Otthon